Համշէնահայ աղջկայ մը մասին յօդուած գրած եմ. Լրագրողներու համաժողովին եկած էր անցեալ տարի եւ ռուսերէն կը խօսէր: Վրան խնդացին, սրահին մէջ աղմուկ ստեղծեցին: Այս տարի՝ հայերէն խօսեցաւ: Ուրեմն, եթէ այս համշէնահայ աղջիկը մէկ տարուան մէջ կրցաւ հայերէն սորվիլ եւ հայերէնով տուաւ իր զեկուցումը, ապա ինչո՞ւ մեր թաղին Մարիամը չի կրնար սորվիլ: Ասիկա պէտք է բացատրել ժողովուրդին, պէտք է դուռէ-դուռ երթալ, ինչը ոմանց զարմանք կը պատճառէ: